**Činnosť škôl od 10. mája 2021**

v súlade s Rozhodnutím Ministra školstva, vedy, výskumu a športu SR č.2021/12811:1-A1810 z 12. apríla 2021.

S účinnosťou **od 10. mája 2021** je okres PB v bordovom pásme (III. stupeň varovania), preto činnosť škôl je nasledovná:

1. v materských školách prezenčne pre všetky zapísané deti,
2. v základných školách – 1. stupeň prezenčne pre všetkých zapísaných žiakov,
3. v základných školách – 8.-9.ročník prezenčne pre všetkých zapísaných žiakov,
4. v základných školách – 5.-7.ročník dištančne pre všetkých zapísaných žiakov,
5. v základných umeleckých školách prezenčne individuálne vyučovanie pre žiakov vo veku žiaka prvého stupňa základnej školy (okrem spevu a dychových nástrojov),
6. v základných umeleckých školách dištančne skupinové vyučovanie pre zapísaných žiakov,
7. v školských kluboch detí prezenčne pre deti podľa písm. b),
8. v centre voľného času prezenčne pre individuálnu záujmovú činnosť,
9. v centre voľného času dištančne pre skupinovú záujmovú činnosť,
10. v detských jasliach prezenčne pre všetky zapísané deti,
11. v zariadeniach školského stravovania, pre deti, žiakov a  zamestnancov prítomných v škole alebo v zariadení podľa písmena a), b), c), g), j). Pre ostatných sa umožňuje len výdaj jedál bez konzumácie v školskej jedálni pri dodržaní hygienických protiepidemických opatrení.

**Rúška a respirátory** (podľa vyhlášky ÚVZ SR č. 175/2021 z 15.4.2021):

* deti v MŠ a DJ nemusia mať ani rúško ani respirátor, všetci zamestnanci povinne respirátor, ale počas vých.-vzdel. procesu môžu mať pedag. a odborní zamestnanci rúško,
* žiaci 1. stupňa aj 2. stupňa ZŠ povinne rúško, nepovinne respirátor, všetci zamestnanci povinne respirátor, ale počas vých.-vzdel. procesu môžu mať pedag. a odborní zamestnanci rúško,
* v ZUŠ pri individuálnom vyučovaní žiaci rúško alebo respirátor, počas vých.-vzdel. procesu môžu mať pedag. zamestnanci rúško, inak všetci zamestnanci povinne respirátor,
* v ŠKD deti povinne najmenej rúško, vychovávateľky počas vých.-vzdel. procesu môžu mať rúško, inak všetci zamestnanci povinne respirátor,
* v ŠJ všetci zamestnanci povinne respirátor. Respirátor možno nahradiť rúškom u zamestnancov, u ktorých na základe vyjadrenia pracovnej zdravotnej služby alebo na základe dohody medzi zamestnávateľom a zástupcami zamestnancov pracovné podmienky alebo spôsob práce neumožňujú nosenie respirátora.

**Testovanie:**

* deti v MŠ, DJ, žiaci 1. stupňa a 2. stupňa ZŠ, v ZUŠ, v CVČ, v ŠKD sa netestujú, rodičia sa nepreukazujú negatívnym testom,
* prehlásenie o bezinfekčnosti predkladá rodič vždy, keď dieťa-žiak nebol v škole najmenej tri po sebe nasledujúce dni (vrátane víkendu)
* všetci zamestnanci sa povinne preukazujú zamestnávateľovi negatívnym Ag alebo PCR testom (platí 7 dní) alebo výnimkou, alebo zaočkovaním,
* naďalej platí, že do priestorov škôl a ŠZ nesmie vstúpiť žiadna osoba (ani zamestnanec) bez negatívneho testu alebo bez výnimky alebo bez zaočkovania. Škola má povinnosť toto kontrolovať (nie zbierať doklady).

Riaditeľ školy môže prerušiť vyučovanie v triede alebo v celej škole po dohode so zriaďovateľom len na základe pokynu RÚVZ pre karanténne opatrenia.

Činnosť škôl a ŠZ od 17.5.2021 bude závisieť od zaradenia okresu v regionálnom COVID automate.

 Mgr. Jozef Bielik

 vedúci odboru ŠaSV